คาดผู้โดยสารเดินทางช่วงเทศกาลสงกรานต์1.3 ล้านคน
ผู้อำนวยการท่าอากาศยานสุวรรณภูมิ คาดผู้โดยสารเดินทางช่วงเทศกาลสงกรานต์ 1.3 ล้านคน
5 เม.ย. 2553

ผู้อำนวยการท่าอากาศยานสุวรรณภูมิ คาดผู้โดยสารเดินทางช่วงเทศกาลสงกรานต์ 1.3 ล้านคน
นายนิรันดร์ ธีรนาทสิน ผู้อำนวยการท่าอากาศยานสุวรรณภูมิ(ทสภ.) บริษัท ท่าอากาศยานไทย  (ทอท.) เปิดเผยว่า ในช่วงเทศกาลสงกรานต์ระหว่างวันที่ 9-18 เม.ย. 2553 คาดว่าจะมีผู้โดยสารมาใช้บริการท่าอากาศยานสุวรรณภูมิ (ทสภ.) ถึง 1.3 ล้านคน เพราะในปีนี้สายการบินทั้งในประเทศและต่างประเทศขอเพิ่มเที่ยวบินในช่วง 10 วัน ของเทศกาลสงกรานต์สูงถึง 558 เที่ยวบิน เป็นเที่ยวบินระหว่างประเทศจำนวน 486 เที่ยวบิน เที่ยวบินภายในประเทศจำนวน 72 เที่ยวบิน ซึ่งคาดว่าจะมี ผู้โดยสารระหว่างประเทศประมาณ 980,000 คน ผู้โดยสารภายในประเทศประมาณ 320,000 คน ซึ่งเมื่อเทียบกับจำนวนผู้โดยสารที่เดินทางในช่วงเดียวกันของปี 2552 พบว่าจำนวนผู้โดยสารใช้บริการที่ ทสภ. เพิ่มขึ้น3.74%
หากผู้ใดต้องการข้อมูลเกี่ยวกับเที่ยวบินสามารถตรวจสอบได้ที่เว็บไชต์ www.suvarnabhumiairport.com หรือสอบถามได้ที่ Call Center หมายเลขโทรศัพท์ 02-132-1888 (15 คู่สาย) ตลอด 24 ชั่วโมง